**ЧАСТИЧНА ОЦЕНКА НА ВЪЗДЕЙСТВИЕТО**

**Институция:** Община Пловдив

**Нормативен акт:** Правилник за изменение и допълнение на Правилник за финансово подпомагане на деца с изявени дарби от Община Пловдив

**Контакт за въпроси:** **education@plovdiv.bg** **Телефон:** 032 / 635-357,

**І. Дефиниране на проблема:**

Измененията и допълненията, които се предлагат в Правилник за финансово подпомагане на деца с изявени дарби от Община Пловдив, са свързани както с досегашната работа на комисията, назначена от Кмета на Община Пловдив, така и с практиката да се подпомагат деца с изявени дарби за участие в международни прояви в чужбина по решение на Общински съвет – Пловдив и ще допринесат за уеднаквяване на процедурата по различните видове искания за подпомагане, т.е. предварително им разглеждане на заседание на комисията. Част от промените се налагат, за да се приведат разпоредбите на Правилника в съответствие със Закона за предучилищното и училищното образование.

**II. Цели:**

Целта на приемане на настоящите промени в Правилника за финансово подпомагане на деца с изявени дарби от Община Пловдив е да се постигне повишаване на ефективността на процедурата за отпускане/определяне на еднократното финансово подпомагане на деца с изявени дарби.

**III. Идентифициране на заинтересованите страни:**

Преки заинтересовани страни:

- деца с изявени дарби от Община Пловдив и техните родители;

- преподаватели, ръководители, треньори на деца с изявени дарби.

**IV. Варианти на действие:**

Вариант за действие 1 „Без намеса“:

При този вариант ще продължи:

- да отпуска/определя еднократното финансово подпомагане на деца с изявени дарби след класиране на общински/регионални, национални и международни прояви по решение на комисията, назначена от Кмета на Община Пловдив, утвърдено с решение на Общински съвет – Пловдив;

- да се отпускат средства за участие в международни прояви в чужбина по решение на Общински съвет – Пловдив, но без да се разглеждат исканията от комисията;

- наличието на някои термини в Правилника, които не са синхронизирани със Закона за предучилищното и училищното образование.

Вариант за действие 2 „Приемане на Правилник за изменение и допълнение на Правилник за финансово подпомагане на деца с изявени дарби от Община Пловдив“:

При този вариант ще бъдат:

- уеднаквена процедурата по различните видове искания за подпомагане, т.е. предварително им разглеждане на заседание на комисията и след това утвърждаване от Общински съвет – Пловдив;

- приведени разпоредбите на Правилника в съответствие със Закона за предучилищното и училищното образование.

**V. Разходи:**

Вариант за действие 1 „Без намеса“:

Разходите са следните:

1. За еднократното финансово подпомагане на деца с изявени дарби след класиране на общински/регионални, национални и международни прояви по решение на комисията, назначена от Кмета на Община Пловдив, утвърдено с решение на Общински съвет – Пловдив – от Община Пловдив като първостепенен разпоредител с бюджетни средства съгласно утвърдените средства в общинския бюджет;

2. За участие в международни прояви в чужбина по решение на Общински съвет – Пловдив – от дирекция „Образование, развитие и международно сътрудничество“ като второстепенен разпоредител с бюджетни средства.

 Вариант за действие 2 „Приемане на Правилник за изменение и допълнение на Правилник за финансово подпомагане на деца с изявени дарби от Община Пловдив“:

Разходите са следните:

1. От Община Пловдив като първостепенен разпоредител с бюджетни средства съгласно утвърдените средства в общинския бюджет без да е необходимо разходването на допълнителни бюджетни средства, тъй като ще се извърши преразпределение на разходите за еднократно финансово подпомагане между първостепенния разпоредител с бюджетни средства Община Пловдив и дирекция „Образование, развитие и международно сътрудничество“ като второстепенен разпоредител с бюджетни средства.

**VI. Ползи:**

Вариант за действие 1 „Без намеса“:

Ползите са следните:

1. Няма да има ползи.

Вариант за действие 2 „Приемане на Правилник за изменение и допълнение на Правилник за финансово подпомагане на деца с изявени дарби от Община Пловдив“:

Ползите са следните:

1. Ще се постигне повишаване на ефективността на процедурата за отпускане/определяне на еднократното финансово подпомагане на деца с изявени дарби.

2. Ще се приведат разпоредбите на Правилника в съответствие със Закона за предучилищното и училищното образование

**VII. Потенциални рискове:**

Не са идентифицирани конкретни рискове при реализирането на Вариант 2 „Приемане на Правилник за изменение и допълнение на Правилник за финансово подпомагане на деца с изявени дарби от Община Пловдив“.

.

**VIII. Административна тежест:**

o Ще се повиши

o Ще се намали

 Няма ефект

**IX. Въздействие върху микро, малки и средни предприятия (МСП):**

o Актът засяга пряко МСП

 Актът не засяга МСП

o Няма ефект

Проектът не засяга директно МСП.

**X. Проектът на нормативен акт изисква цялостна оценка на въздействието:**

o Да

 Не

**XI. Обществени консултации:**

Проектът на Правилника ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.

**XII. Подпис на отговорното лице :**

**Телефон:** 032 / 635-357

**Ел. поща:** **education@plovdiv.bg**

Тази оценка на въздействието аргументирано представя вероятните ефекти от предложеното действие.

Име и длъжност: Донка Щилянова, началник на отдел „Образование“ на Община Пловдив.